Sofia (Rootsi printsess)

Sofia (Sofia Kristina Hellqvist Bernadotte, sünninimi Sofia Hellqvist; sündinud 6. detsembril 1984) on Rootsi printsess ja Värmlandi hertsoginna. 13. juunil 2015 abiellus ta prints Carl Philipiga. Neil on kolm poega.

Noorpõlv
Sofia Hellqvist sündis Stockholmi lähedal asuvas Danderydi haiglas.Sofia som barn – så såg hon ut. Svensk Damtidning. 11.05.2015 Tema esimesed eluaastad möödusid Täbys. Kui Sofia oli kuuene, kolis ta perekond Dalarna läänis asuvasse Älvdalenisse. 

Sofia Hellqvistil on vanem õde Lina ja noorem õde Sara. Kooliajal olid tema hobideks tantsimine, teater ja klaverimäng. 

18-aastaselt kolis Sofia Hellqvist Stockholmi, kus töötas ettekandja, baaridaami ja glamuurimodellina.

2004. aastal sai ta meesteajakirja Slitz lugejahääletuse tulemusel tiitli "Miss Slitz 2004".Sofia Hellqvist har vikt ut sig i Slitz. Expressen. 13.01.2010 Muuhulgas ilmus ajakirjas topless-pilt, millel Sofia poseeris boamaoga.

2005. aastal lõi ta kaasa tõsieluseriaalis "Paradise Hotel" ning jõudis sarja finalistide hulka.Prinsessan Sofia. IMDB 

Samal aastal tekitasid kõmu fotod, millel on näha Sofiat ühel Las Vegases toimunud peol pornostaar Jenna Jamesoniga amelemas.Kysstes med porrstjärnan. Aftonbladet. 17.04.2005 

Pärast tõsieluseriaalis osalemist kolis Sofia New Yorki, kus õppis raamatupidamist. New Yorgis õppis ta ka joogainstruktoriks ning tegutses joogatreenerina.

Stockholmi Ülikooli juures on ta vabakuulajana võtnud ka globaalse eetika ja lastekaitsega seonduvaid kursuseid.Sofia Hellqvist - PDF. Kungahuset.se 

2009. aasta septembris ja oktoobris tegutses ta vabatahtlikuna Ghanas. Ta külastas lastekodusid ja aitas kaasa ühe naistekeskuse asutamisele.Six facts about Europe's hottest power couple. The Local. 28.05.2015 

2010. aastal lõi ta koos Frida Vesterbergiga Lõuna-Aafrikas Kaplinnas elavaid vähekindlustatud lapsi ja noorukeid abistava organisatsiooni Project Playground. Kuni 2015. aasta märtsini töötas ta antud organisatsiooni peasekretärina ja seejärel auesimehena. 

Abielu
pisi|Sofia ja prints Carl Philip 13. juunil 2015
2010. aasta jaanuaris kirjutati ajakirjanduses Sofia Hellqvisti ja prints Carl Philipi vahelisest suhtest. Sama aasta juunis kinnitas suhet ka kuningakoda.

27. juunil 2014 paar kihlus ja pulmad peeti 13. juunil 2015. Neil on kolm poega. Prints Alexander sündis 19. aprillil 2016, prints Gabriel 31. augustil 2017 ja prints Julian 26. märtsil 2021.

Viited

Kategooria:Rootsi inimesed
Kategooria: Sündinud 1984